Tožba, vložena 15. januarja 2026 – Ecolog Deutschland/Komisija
(Zadeva T31/26)
Jezik postopka: nemščina
Stranki
Tožeča stranka: Ecolog Deutschland GmbH (Düsseldorf, Nemčija) (zastopnik: T. Mösinger, odvetnik)
Tožena stranka: Evropska komisija
Predlogi
Tožeča stranka Splošnemu sodišču predlaga, naj:
za nično razglasi to, da je Evropska komisija sporno naročilo oddala [drugemu ponudniku];1
toženi stranki naloži plačilo stroškov postopka.
Tožbeni razlogi in bistvene trditve
Tožeča stranka v utemeljitev tožbe navaja trije razlogi.
Prvi tožbeni razlog: nezakonita uporaba izjave o krizi
Izjemnost uporabe izjave o krizi naj ne bi bila razlagana ozko, glede na to, da je bil – z izjemo povabila k oddaji ponudb – celoten postopek izveden po prenehanju veljavnosti izjave o krizi.
Skrajna nujnost naj ne bi bila ugotovljena, ker ni bila navedena zadostna utemeljitev.
V obdobju, v katerem je potekal dejanski razpis, naj bi se lahko brez težav izvedel javni postopek na ravni Unije. Tudi to nasprotuje skrajni nujnosti.
Drugi tožbeni razlog: opustitev povabila tožeče stranke
Nezakonito naj bi bili povabljeni samo proizvajalci šotorov. Zaradi tega naj bi bila tožeča stranka izključena.
Tretji tožbeni razlog: nezakonita oddaja naročila [drugemu ponudniku].
Podjetje, ki je dobilo naročilo, je sicer proizvajalec šotorov, vendar naj ne bi proizvajalo šotorov, ki ustrezajo zahtevam vojaške kategorije.
____________
1Belgija: EC-FPI/2024/EA-NP/0038 – Supply contract – EPF Armenija, UL S 2025/704925, 24. oktober 2025.